10 



J. F. Beandt, 



Partes eorum molares satis Immiles, supra convexae et devexae, fere tegmenti humilis, ex- 

 trorsum prominentis, instar, antrorsum ita elongatae apparent, ut ab osse incisivo parum 

 superentur et infra impressae, ante molares vero crista munitae conspiciantur. Ossa inter- 

 maxillaria lateribus sunt depressa. — Mandibula ramos longiores , humiliores , angustiores, 

 tenuiores, minus distantes, partibusque alveolaribus humilioribus, angustioribus et magis 

 elongatis munitos quam in Elephantis et Mastodontibus offert. Anguli mandibulae satis lati 

 et rotundati a ramis distincte sejunguntur. Rami adscendentes mandibulae maximi, latissi- 

 mi, processus coronoideos tetragono-rotundatos, maximos, rectos condylosque ex actetrans- 

 versos offerunt. Mandibulae Symphysis mastodontinae similis, sed fortius deorsum curvata 

 dentibusque binis incisivis, laniariis similibus quidem, sed deorsum et retrorsum magis di- 

 rectis armata foramen vasculosum posterius sub primo molari, et aliud, anterius situm, 

 utroque latere praebet. 



Basis cranii figura generali, praesertim partis posterions et mediae, sed maxima ex 

 parte etiam anterioris, typum cranii elephantini, pars posterior ejus insuper vero etiam ex 

 parte hippopotamei prodit. Ossis occipitis corpus trianguläre, antice valde angustum, sed 

 elephantino longius cum corpore ossis sphenoidei sensu obliquo, angulo satis acuto versus 

 cboanas antrorsum fortiter descendit. Processus mastoidei ossis occipitis cristam ad pro- 

 cessum. pterygoideum internum descendeutem emittunt Ante cristam dictam ceterum, infra 

 meatum auditorium, pone processus zygomatirî ossis temporum basin, fossa oblonga inveni- 

 tur. Ossis sphenoidei corpus angustissimura , brève, elephantino pariter paulo majus est. 

 Alae ejus elephantinis minores fossam pterygoideam distinctam constituunt. — Pars squa 

 mosa ossis temporum minus, mastoidea autem magis evoluta cernitur. Pars petrosa angusta 

 elongata, subarcuata, cavitatem tympani satis parvam includens, cum osse occipitis et osse 

 splienoideo, ut in pluribus Pachydermatïbus , intime conjungitur. Meatus auditorius situm 

 profundum, parum liberum, ostendit. — Ossa palatina angulum 43° cum osse splienoideo 

 formantia, quantum e palati longitudine concludere licet, partem horizontalem latiorem 

 quam in Elephantis, Mastodontum similiorem, possidere videntur. — Cavitas narium minus 

 adscendit quam in Elephantis et Sireniis. — Choanarum apertura pyramidalis et parva, in- 

 fra arcuata et latior, valde retrorsa apparet. 



Pars cranii media et anterior latae sunt. Processus alveolari-zygomaticus parietem in- 

 feriorem canalis infraorbitalis formans etiam in Elephantis et Mastodontibus, nec non in Si- 

 reniis obvius, humilior, latior et minus sejunctus est; ipsius vero canalis dicti longioris aper- 

 tura externa seu anterior molaribus anterioribus opposita, non (ut in Mastodontibus, Elephan- 

 tis atque Sireniis) libère antrorsum hiat, sed a maxillae eminentia oblonga supra obtegitur et 

 longe superatur. Crista arcuata ante molares obvia figura sua aperto Mastodontes et Ele- 

 phantos revocat. Palatum osseum latitudine sua non palato angusto Elephantorum, sed ma- 

 stodontino affinius, mastodontino vero latius aliorumque Pachydermatum similius invenio. Al- 

 veoli molarium sunt arcuati et latitudine médiocres, ita quidem ut longiores, sed angustiores, 

 quam in Elephantis et Mastodontibus conspiciantur. 



